Din id-dar tinsab taħt il-baħar qrib il-Greċja. Id-dar hi ta' zijuwi u għalhekk din id-dar hi familjari ftit mhux ħażin miegħi. Minn barra, din id-dar ma tantx tidher għax hi magħmula minn ħġieġ speċjali. Apparti li dan il-ħġieġ hu b'saħħtu ħafna, dan jirrifletti wkoll, jiġifieri minn ġewwa jidher barra iżda minn barra ma jidhirx ġewwa. Dan ifisser li minn barra kulma jidher hu dan il-ħġieġ speċjali. L-iktar ħaġa eċitanti hi li biex tidħol trid tgħaddi minn ġo tubu u dan jieħdok direttament ġo din id-dar li tinsab mitejn metru taħt l-ilma. Iżda s-seħer għadu jibda! Sabiex tidħol mill-bieb kbir tal-metal, zijuwi jrid iħares lejn magna li tagħraflu wiċċu u b'hekk jinfetaħ il-bieb. Meta tidħol tisma' ħafna ħsejjes ta' ħut jgħaddu minn ħdejk u jgerrmu l-qroll. Sabiex tmur fl-ewwel sular trid tirkeb lift magħmul kompletament mill-ħġieġ li minnu tibqa' tara l-kreaturi. Kif tasal u jinfetaħ il-lift tispiċċa fis-salott. Hawn issib sufan blu tal-ġilda u televiżjoni li joħroġ mis-saqaf. Għandu wkoll kbir li fih ħafna tip ta' ħut eżotiku. Żewġ passi 'l bogħod issib il-kamra tal-ikel, hawnhekk issib mejda tal-ħġieġ li tesa' tnax-il persuna, u mal-ħajt issib ħafna pitturi famużi tal-baħar u tal-ħut. Fil-Milied jarma xi presepji u anke xi siġar tal-Milied. Ħdejn din il-kamra issib il-kamra tal-ikel li hi mgħammra bl-aħħar teknoloġija, bħal ngħidu aħna l-forn, li dan biex isajjarlek trid tkellmu u l-kxaxen tista' tiftaħhom b' moħħok! Dan x'tip ta' seħer hu ? Waħda mill-iktar kmamar li togħġobni hi dik li fiha għandu kelb il-baħar jgħix taħtha! Din hi l-kamra tas-sodda. Din tinsab fit-tieni sular u malli tidħol issib sodda li tesa' żewġ min-nies, żewġ komodini, televiżjoni ieħor kbir żewġ metri li joħroġ mill-art u veduta mill-isbaħ ta' kulma tista' timmaġina taħt il-baħar. Din il-kamra togħġobni l-iktar minħabba l-veduta meraviljuża. Kuritur 'il bogħod hemm żewġt ikmamar oħra. Waħda bl-apparat tal-għaddasa u l-oħra b'affarijiet għall-passatempi ta' zijuwi. Din id-dar lili tbellahni kif teżisti u kif jaħdmu l-affarijiet. Jien nixtieq noqgħod ġo fiha iżda jien naħseb li jekk nibqa' ġo fiha ninqata' minn kulħadd u mid-dinja.
Id-dar ta' taħt l-ilma – Luca Bugeja 8b